Aalborg Stiftstidende, 1842-07-27
Roeskildske Stænder. Af private Andragender ere anmeldte: Fra Amtmand Tillisch: "Andragende om Udkast til en Anordning, til Forelæggelse ved næste Stænderforsamling, angaaende det gjensidige Forhold imellem Communerne i Kongeriget og Hertugdømmene, ihenseende til Fattigforsørgelsen, med tilbørligt Hensyn til de danske Communers Tarv og de i Danmark gjældende Fattiganordninger." Fra Cand. Lehmann. "Andragende fra tre Sagførere i Fyen, om at det maa tillades Parterne, i private Politiretssager, ved Underretterne og Overpolitiretterne paa Landet at lade møde ved Procuratorer, men ikke ved Andre, undtagen i de i Lovens 1914 nævnte Tilfælde." Til Medlemmer af den Committee, som er nedsat i Anledning af det kgl. "Udkast til en Placat angaaende en aarlig Afgift til nye hensigtsmæssige Straffeanstalters Opførelse og Jndretning, valgtes: Cancellie. Feddersen, Amtmand Tillisch, Castenschiold, Cancelliir. Bang og Harhoff. Under sit Ophold i Thisted deeltog Hs. Majestæt med Suite i et af Communalbestyrelsen hos Gjæstgiver Werner arrangeret Diner, der bivaanedes af en talrig Forsamling, saavel af Byens som Omegnens Beboere, og hvor Skaaler under levende Enthusiasme udbragtes for Hs. Maj. Kongen og Hs. Maj. Dronningen, hvorpaa det behagede Allerhøistsamme at udbringe en Skaal for Thisted Byes Opkomst og Flor, samt at tilkjendegive Amtet, Byens Øvrigheder og Repræsentantskabet sin allerhøieste Tilfredshed med deres Bestræbelser med Hensyn til Skolevæsenets og Byens øvrige communale Jndretninger, og erklærede Hs. Maj. allernaadigst, at han skulde bidrage alt hvad der stod i hans Magt til Byens fremtidige Orkomst. Om Aftenen begav Hs. Maj. sig til den kongl. Plantage, der var brillant oplyst med Lamper, og hvor der faaes et Transparent med det kgl. Navnechiffer, omslynget af Blomsterguirlander og hvorunder læstes følgende af Danmarks ældste Digter, Oldingen Conferentsr. Faye forfattede Stropher: Paa Frederiks Vei til Ærens Tinding, Opfører Du en Bygning stor og skjøn; Dit Arbeid blev kun Folkets Vinding Men Folkets Kjærlighed Din Løn! (Th. Av.) Blandt Corporationer, der under Hs. M. Kongens Nærværelse i Skive havde Audients hos Allerhøistsamme, var en Deputation af Communalbestyrelsen fra Viborg, der androg for Majestæten, at de Udgifter det fra 1ste August bestemte Vagthold ved Straffeanstalten kom til at andrage, maatte fordeles paa hele Provindsen. (Vib. Av.)J en lille By i det østlige Jylland have de idelige Collisioner imellem Byfogden og Borgerrepræsentanterne bevirket, at disse Sidste ligefrem i en Skrivelse have ladet bemeldte Magistratsperson vide: at de have besluttet fra Afsendelsen af Samme ikke meer at fungere som Borgerrepræsentanter, paa Grund af, at de ikke fandt sig forpligtede til at finde sig i den myndige Opførsel, som Byfogden vedvarende saavel mundtlig som skriftlig udviste imod dem, og som de vare overbeviste om ikke vilde forandres, og som de derfor ansaae det under deres Værdighed fremdeles at udsætte sig for, saameget mere som Byfogden i en af sine Skrivelser vel ikke drog deres Varekundskab i Tvivl, men nedsatte deres Menneskekundskab under sin egen, som han i større Grad troede at besidde, da han havde været Embedsmand i 22 Aar, og derfor ved alle Leiligheder forkastede deres Aands Fostre. Til samme Tid blev ogsaa af Formanden og alle Repræsentanterne udfærdiget et Brev til Amtmanden, hvori de lode ham vide deres tagne Beslutning. J sit Giensvar søgte Byfogden at forestille dem det Urigtige i deres Fremgangsmaade, og sluttede med, at han ventede at see dem den 4de Juli, som var den Forsamlingsdag, da hele Raadet in pleno pleiede at møde. Dette frugtede imidlertid ikke, og Byfogden, der indfandt sig med Kæmneren for at udbetale nogle Regninger efter Repræsentanternes Anviisning, kunde Jntet udrette, da Nøglen til Kassen endnu var i Repræsentanternes Hænder og Repræsentanterne udebleve. Amtmandens Forestilling, at vende tilbage til deres Pligt, udrettede heller Jntet. Sagen skal nu være indberettet til Cancelliet, som vel vil tage de behørige Mesurer og vistnok i dets Viisdom udfinde, hvori Gjenstridigheden bestaaer. Den lille By er saaledes indtil videre uden Repræsentantskab.